GEL แข็งแกร่ง! บวกกว่า 7% ลุ้นรายได้ปีนี้โตก้าวกระโดด
GEL แข็งแกร่ง! บวกกว่า 7% ล่าสุด ณ เวลา 10.57 น. ราคาอยู่ที่ 0.58 บ. บวก 0.04 บ. หรือ 7.41% สูงสุดที่ 0.59 บ. ต่ำสุดที่ 0.55 บ. มูลค่าซื้อขายที่ 48.17 ลบ. โดยบริษัทคาดรายได้ปีนี้โตก้าวกระโดดแตะ 2 พันลบ. จากปีก่อน 1.3 พันลบ.
11 ก.พ. 2559

ผู้สื่อข่าวรายงานว่า ราคาหุ้นบริษัท เจนเนอรัล เอนจิเนียริ่ง จำกัด (มหาชน) หรือ GEL ณ เวลา 10.57น. ราคาอยู่ที่ 0.58 บาท บวก 0.04 บาท หรือ 7.41% สูงสุดที่ 0.59 บาท ต่ำสุดที่ 0.55 บาท มูลค่าซื้อขายที่ 48.17 ล้านบาท ขณะที่ดัชนีตลาดหุ้นไทยโดยรวมลบ 0.01%

โดยปัจจัยที่ส่งผลให้ราคาหุ้นปรับตัวขึ้นคาดว่ามาจากประเด็นที่ นายธิติพงศ์ ตั้งพูนผลวิวัฒน์ ประธานเจ้าหน้าที่บริหาร GEL เปิดเผยว่า บริษัทตั้งเป้ารายได้ปี 59 เพิ่มขึ้นมาที่ 2-2.5 พันล้านบาท ซึ่งเติบโตก้าวกระโดดจากปี 58 ที่คาดว่าจะมีรายได้ 1.3 พันล้านบาท โดยรายได้ส่วนใหญ่ในปีนี้จะมาจากการทยอยรับรู้มูลค่างานในมือ (Backlog) ทั้งหมดที่มีอยู่กว่า 1.2 พันล้านบาท ขณะที่คาดว่าอัตรากำไรสุทธิปี 59 จะอยู่ที่ 7-8 % และมีอัตรากำไรขั้นต้นอยู่ที่ 12-15% ซึ่งเป็นไปตามยอดขายที่เพิ่มขึ้นและการควบคุมค่าใช้จ่ายที่ไม่จำเป็น
ขณะเดียวกันบริษัทมีแผนจะนำ บริษัท แมคทริค จำกัด (มหาชน) หรือ MCTRIC ซึ่งประกอบธุรกิจรับเหมาก่อสร้างและงานติดตั้งระบบ โดย GEL มีสัดส่วนการถือหุ้นใน MCTRIC จำนวน 32.65% เข้าจดทะเบียนซื้อขายในตลาดหลักทรัพย์แห่งประเทศไทย (SET) ภายในปีนี้ 